CELEX: C2006/165/12
Language: da
Date: 2006-07-15 00:00:00
Title: Sag C-384/04: Domstolens dom (Tredje Afdeling) af  11. maj 2006  — Commissioners of Customs & Excise, Attorney General mod Federation of Technological Industries m.fl. (anmodning om præjudiciel afgørelse fra Court of Appeal (Civil Division) — Det Forenede Kongerige) (Sjette momsdirektiv — artikel 21, stk. 3, og artikel 22, stk. 8 — nationale foranstaltninger med henblik på bekæmpelse af svig — solidarisk hæftelse for erlæggelse af moms — garantistillelse for moms, som skyldes af en anden erhvervsdrivende)

15.7.2006   
            
            
               DA
            
            
               Den Europæiske Unions Tidende
            
            
               C 165/7
            
         Domstolens dom (Tredje Afdeling) af 11. maj 2006 — Commissioners of Customs & Excise, Attorney General mod Federation of Technological Industries m.fl. (anmodning om præjudiciel afgørelse fra Court of Appeal (Civil Division) — Det Forenede Kongerige)
   (Sag C-384/04) (1)
   
   (Sjette momsdirektiv - artikel 21, stk. 3, og artikel 22, stk. 8 - nationale foranstaltninger med henblik på bekæmpelse af svig - solidarisk hæftelse for erlæggelse af moms - garantistillelse for moms, som skyldes af en anden erhvervsdrivende)
   (2006/C 165/12)
   Processprog: engelsk
   Den forelæggende ret
   Court of Appeal (Civil Division)
   Parter i hovedsagen
   
      Sagsøgere: Commissioners of Customs & Excise, Attorney General
   
      Sagsøgt: Federation of Technological Industries m.fl.
   Sagens genstand
   Anmodning om præjudiciel afgørelse — Court of Appeal (Civil Division) — fortolkning af Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter Det fælles merværdiafgiftssystem: ensartet beregningsgrundlag (EFT L 145, s. 1) — rækkevidden af artikel 21, stk. 3, hvorefter medlemsstaterne kan lade en anden end den betalingspligtige person hæfte solidarisk for afgiftens erlæggelse — »karrusel«-svig
   Konklusion
   
               1)
            
            
               Artikel 21, stk. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2000/65/EF af 17. oktober 2000 og Rådets direktiv 2001/115/EF af 20. december 2001, skal fortolkes således, at en medlemsstat i henhold til bestemmelsen kan indføre en ordning som den i hovedsagen omtvistede, hvorefter en afgiftspligtig person, hvortil der er foretaget en levering af goder eller tjenesteydelser, og som vidste eller havde rimelig grund til at formode, at hele eller en del af den merværdiafgift, der skulle svares af denne levering eller ydelse eller af en tidligere eller senere levering eller ydelse, ikke ville blive betalt, kan pålægges at hæfte solidarisk for denne afgifts erlæggelse sammen med den betalingspligtige person. En sådan ordning skal imidlertid overholde de almindelige retsprincipper, der er en del af Fællesskabets retsorden, herunder bl.a. retssikkerhedsprincippet og proportionalitetsprincippet.
            
         
               2)
            
            
               Artikel 22, stk. 8, i sjette direktiv 77/388, som ændret ved direktiv 2000/65 og 2000/115, skal fortolkes således, at en medlemsstat i henhold til bestemmelsen hverken kan indføre en ordning som den i hovedsagen omtvistede, hvorefter en afgiftspligtig person, hvortil der er foretaget en levering af goder eller tjenesteydelser, og som vidste eller havde rimelig grund til at formode, at hele eller en del af den merværdiafgift, der skulle svares af denne levering eller ydelse eller af en tidligere eller senere levering eller ydelse, ikke ville blive betalt, kan pålægges at hæfte solidarisk for denne afgifts erlæggelse sammen med den betalingspligtige person, eller en ordning, hvorefter en afgiftspligtig person kan pålægges at stille sikkerhed for betalingen af den merværdiafgift, som er eller kan forfalde hos den afgiftspligtige person, hvortil han har leveret de nævnte goder eller tjenesteydelser, eller fra hvilken han har fået dem leveret.
               Bestemmelsen er derimod ikke til hinder for en national ordning, der pålægger enhver person, der hæfter solidarisk for merværdiafgiftens erlæggelse i henhold til en national foranstaltning, der er truffet på grundlag af artikel 21, stk. 3, i sjette direktiv 77/388, at stille garanti for betaling af den skyldige merværdiafgift.
            
         
      (1)  EUT C 273 af 6.11.2004.